CELEX: 31993L0045
Language: bg
Date: 1993-06-17 00:00:00
Title: Директива 93/45/ЕИО на Комисията от 17 юни 1993 година относно производството на нектари без прибавяне на захари или мед

13/ 11
            
            
               BG
            
            
               Официален вестник на Европейския съюз
            
            
               243
            
         31993L0045
   
               L 159/133
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 93/45/ЕИО НА КОМИСИЯТА
   
   от 17 юни 1993 година
   относно производството на нектари без прибавяне на захари или мед
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 75/726/ЕИО на Съвета от 17 ноември 1975 г. за сближаване на законодателствата на държавите-членки относно плодовите сокове и някои подобни продукти (1), последно изменена с Директива 89/394/ЕИО (2), и по-специално член 1, параграф 7, буква б) от нея, която определя, че от някои плодове, чийто сок е с високо съдържание на естествена захар, може да се произвежда нектар без прибавяне на захари,
   като има предвид, че плодовете, изброени в точки II и III от приложението към Директива 75/726/ЕИО, и кайсиите могат да имат високо съдържание на естествена захар и съответно попадат във въпросната категория;
   като има предвид, че следователно, когато условията са спазени, може да се разреши производството на нектари без прибавяне на захари или мед;
   като има предвид, че с оглед обхвата и ефектите на предвидените действия мерките на Общността, установени с настоящата директива, са не само необходими, но и задължителни за постигането на поставените цели; като има предвид, че тези цели не могат да бъдат постигнати самостоятелно от държавите-членки; като има предвид освен това, че такива цели на общностно равнище вече са определени в Директива 75/726/ЕИО;
   като има предвид, че списъкът в настоящата директива е в съответствие със становището на Постоянния комитет по храните,
   ПРИЕ НАСТОЯЩАТА ДИРЕКТИВА:
   Член 1
   Плодовете, изброени в точки II и III от приложението към Директива 75/726/ЕИО, и кайсиите, могат да се използват поотделно или смесени заедно за производството на нектари без прибавяне на захари или мед, когато високото съдържание на естествена захар в тях дава основания за това.
   Член 2
   1.   Държавите-членки предприемат законовите, подзаконовите и административните разпоредби, необходими за да се съобразят с настоящата директива, не по-късно от 31 декември 1993 г.
   Те незабавно уведомяват Комисията за това.
   2.   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Адресати на настоящата директива са държавите-членки.
   
      Съставено в Брюксел на 17 юни 1993 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 311, 1.12.1975 г., стр. 40.
   
      (2)  ОВ L 186, 30.6.1989 г., стр. 14.